Odense Adresse-Contoirs Efterretninger, 1835-12-20
Agent Voigt forelagde en Petition fra en Deel af Svendborg og Faaborg Jndvaanere ang, adskillige Gjenstande, som antoges at være Aarsag til Kjøbstædernes Tilbagegang, og hvori gjøres Forslag til at forhindre Kjøbstædernes yderligere Forfald. Den Deputerede bemærkede, at flere af de omhandlede Gjenstande allerede ere komne under Overveielse, og Committeer i den Anledning blevne nedsatte, hvorfor han indskrænkede sig til Petitionens Hovedgjenstand: at Anordningerne om Næringsbrugene paa Landet maatte, med Hensyn til den Skade, disse Næringsbrug gjøre Kjøbstæderne, blive underkastede, en Revision. - Den Kongel. Commissarius bemærkede, at det ikke er forklaret, hvilke Mangler i Anordningerne der skulde gjøre en slig Revision nødvendig. Forsaavidt Proponenten tillige har klaget over Mangel paa Anordninger nes Overholdelse, bemærkedes det, at deels ingen specielle Facta ere anførte til Styrke for denne Klage, og at det deels staaer i Kjøbstædbeboernes egen Magt, at paatale de Brud, som gjøres paa deres Rettigheder. Det forekom ham derfor, at Petitionen ikke var saaledes motiveret, at der kunde være Grund for Forsamlingen til at tage sig af samme. Flere (unavngivne) Medlemmer yttrede sig i samme Aand, idet En navnligen bemærkede, at han vilde have understøttet Andragendet, hvis det var gaaet ud paa at fremkalde et nøiere Tilsyn med Overholdelsen af Lovene ang. Næringsbrugene paa Landet, men at han ikke troede at borde understøtte det, da det kun indeholdt Ønsket om en Revision af Anordningerne, uden at det var oplyst, at Lovgivningen herom var utilstrækkelig. En Anden bemærkede, at Andragendet kun gaaer ud paa at faae Misbrug afhjulpne, uden nærmere at angive de paaklagede og uafhjulpne Misbrug, som skulle have fundet Sted. Ligesom saaledes betingelserne for at en Committee skulde tage det under Overveielse, formeentligen mangle, saaledes gaaer dette Andragende i det Væsentlige ud paa det samme, som det tidligere af den Deputerede for Odense indgivne Andragende, hvilket Forsamlingen fandt ikke at egne sig til at tages under Overveielse. Flere (ligeledes unavngivne) Medlemmer erklærede sig for en Committee, idet et Medlem yttrede, at da Klagerne fra alle Kjøbstæder over Landboernes Jndgriben i deres Næringsbrug ere saa almindelige, syntes det, at man idetmindste skyldte denne betydelige Deel 26de Sal. af Landets Næringsdrivende at undersøge om og hvorvidt Klagerne ere grundede eller ikke, og om Grunden til disse Klager ligger i Lovgivningen selv, eller i stedfindende Misbrug, eller i Mangel af Paatale. - Spørgsmaalet om en Committees Nedsættelse blev derpaa stillet under Afstemning, og med 33 Stemmer imod 26 besvaret benegtende. Kjøbmand Sidenius tilkjendegav derpaa, at han, efter Udfaldet af denne Sag, fandt sig foranlediget til at tage tilbage tvende af ham anmeldte Andragender, samme Gjenstand betræffende, da disse nu ikke kunde ventes at komme i videre Betragtning. Et tredie Andragende betræffende et Forbud mod Udførsel af raae Huder og Skind, blev paa hans Begjæring afleveret til Toldtarif-Committeen. Odense. J Fredags Aftes omtrent Kl. 11 reiste sig pludseligen en Orkanstorm af O. N. O., som rasede hele Natten, ledsaget af en skarp Frost og et stærkt Sneefog, der havde gjort Veiene næsten ufremkommelige og havt Posternes uregelmæssige Ankomst igaar og idag til Følge.